《赠浮曦柳秀才》
宋代·丘葵

家在浮曦江上住，胡为来此市廛中。
残杯冷炙成何味，只研孤廛盍固穷。
我本持竿钓鱼客，子缘识字入儒宫。
何当共把丝纶去，明月矶头坐晚风。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。